জানা গেছে, হজের দিনক্ষণ যত ঘনিয়ে আসছে হজ কল সেন্টারে ব্যস্ততা তত বাড়ছে। হজ যাত্রী ও তাদের স্বজনরা হজ ভিসা, হজ ফ্লাইটের সময়সূচি ও হজ পালন সংক্রান্ত বিভিন্ন তথ্য-উপাত্ত জানতে প্রতিদিন রাজধানীর আশকোনা হজ ক্যাম্পের দোতলায় স্থাপিত কল সেন্টারে যোগাযোগ করছেন। দেশ-বিদেশ থেকে অসংখ্য মানুষ ল্যান্ডফোন, মোবাইল, ইমেইল, ফেসবুক ,স্কাইপে ও ওয়েভচ্যাট ইত্যাদি নানা মাধ্যমে সরাসরি কল সেন্টারে যোগাযোগ করে বিভিন্ন তথ্য জানতে চাইছেন।